2018.gada \_\_. \_\_\_\_ Noteikumi Nr. \_\_\_\_\_\_\_

Rīgā (prot. Nr. \_\_  \_\_. §)

**Grozījumi Ministru kabineta 2017.gada 7.feburāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība”**

*Izdoti saskaņā ar Jaunuzņēmumu darbības atbalsta likuma*

*13. panta otro daļu, 17. panta otro daļu un 21. panta trešo daļu*

Izdarīt Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība” (Latvijas Vēstnesis, 2017, 44.nr.) šādus grozījumus:

1. Izteikt noteikumu 3.1.2. apakšpunktu šādā redakcijā:

“3.1.2. atbalsta programmā pieteiktā darba ņēmēja apliecinājumu, ka darba attiecību laikā netiks gūti citi ienākumi atbilstoši [Jaunuzņēmumu darbības atbalsta likuma](https://likumi.lv/ta/id/287272-jaunuznemumu-darbibas-atbalsta-likums" \t "_blank) [11.](https://likumi.lv/ta/id/287272-jaunuznemumu-darbibas-atbalsta-likums" \l "p11" \t "_blank) panta pirmās daļas 1. punktā noteiktajam;”

2. Svītrot 3.1.7.apakšpunktu;

3. Papildināt noteikumus ar 3.1.8. apakšpunktu šādā redakcijā:

“3.1.8.  deklarācija par komercsabiedrības atbilstību mazajai (sīkajai) vai vidējai komercsabiedrībai, kas sagatavota atbilstoši normatīvo aktu prasībām par kārtību kādā komercsabiedrības deklarē savu atbilstību mazās (sīkās) un vidējās komercsabiedrības statusam. Prasība attiecas uz jaunuzņēmumu, kas piesakās uz [Jaunuzņēmumu darbības atbalsta likuma](https://likumi.lv/ta/id/287272-jaunuznemumu-darbibas-atbalsta-likums" \t "_blank) 7.pantā minēto atbalsta programmu.’’

4. Izteikt noteikumu 3.2.1 un 3.2.2. apakšpunktus šādā redakcijā:

“3.2.1. kvalificētā riska kapitāla investora agrīnas stadijas riska kapitāla ieguldījums veikts Jaunuzņēmumu darbības atbalsta likuma 4.panta 1.punktā vai 10.panta 1.1 daļā noteiktajā apjomā.”

3.2.2. šo noteikumu 3.2.1. apakšpunktā minētais ieguldījums veikts ne vēlāk kā 24 mēnešus pirms jaunuzņēmuma pieteikuma iesniegšanas dalībai atbalsta programmās. Konvertējamā aizdevuma gadījumā par ieguldījuma veikšanu tiek uzskatīta diena, kad noslēgts konvertējumā aizdevuma līgums.”

5. Svītrot 3.4.apakšpunktu;

6. Izteikt noteikumu 6.2. apakšpunktu šādā redakcijā:

“6.2 dokumenta kopiju, kas apliecina, ka riska kapitāla investors reģistrēts kā alternatīvo ieguldījumu fonds vai fonda pārvaldnieks, ja pieteikumu iesniedz Jaunuzņēmumu darbības atbalsta likuma 5. panta pirmās daļas 1.punktā minētais riska kapitāla investors;”

7. Papildināt noteikumus ar 6.3., 6.4. un 6.5. punktu šādā redakcijā:

“6.3. apliecinājumu par īstenotajiem trijiem akcelerācijas programmas uzsaukumiem, ja pieteikumu iesniedz Jaunuzņēmumu darbības atbalsta likuma 5.panta pirmās daļas 2.punktā minētais riska kapitāla investors;

6.4. fiziskās personas komercdarbības pieredzes aprakstu par savu darbību kā kapitālsabiedrības vadītajam vai valdes loceklim, bankas kontu izrakstu, kas apliecina, ka ieguldījumi veikti no investoram piederošiem līdzekļiem, apliecinājumu par dalību starptautiskā riska kapitāla investoru tīklā un apliecinājuma dokumentus, kas pierāda, ka minētā persona ir kvalificējusies kādā no ES vai EEZ valsts atbalsta programmām riska kapitāla jomā, ja pieteikumu iesniedz Jaunuzņēmumu darbības atbalsta likuma 5. panta pirmās daļas 3. punktā minētais riska kapitāla investors. Par investoram piederošiem līdzekļiem nav uzskatāmi saņemtie aizņēmumi.

6.5. investora apliecinājumu par tā vai tā kapitāla daļu turētāju, kuriem kopā vai atsevišķi pieder vairāk nekā 50 procenti kapitāla daļu, ieguldījumu atbilstību Jaunuzņēmuma darbības atbalsta likuma 5.panta pirmās daļas 4.punktam un apliecinājumu, ka ieguldījumi veikti no minētās personas līdzekļiem, apliecinājumu par investora vai tā kapitāla daļu turētāju, kuriem kopā vai atsevišķi pieder vairāk nekā 50 procenti kapitāla daļu, dalību starptautiskā riska kapitāla investoru tīklā un apliecinājuma dokumentus, kas pierāda, ka minētā persona ir kvalificējusies kādā no ES vai EEZ valsts atbalsta programmām riska kapitāla jomā.

8. Izteikt noteikumu 8. punktu šādā redakcijā:

“8. Ja informācija jaunuzņēmuma vai riska kapitāla investora dokumentos ir nepilnīga vai neprecīza, administrējošā iestāde vai komisija rakstiski pieprasa iesniegt papildu informāciju vai precizēt esošo. Adresāts piecu darbdienu laikā pēc vēstules saņemšanas iesniedz nepieciešamo informāciju komisijas sekretariātā.”

9.Svītrot noteikumu 22.2 apakšpunktu.

10. Svītrot noteikumu 23.punktu.

11. Papildināt noteikumu 25.2.apakšpunktu aiz vārda “maksājumu” ar vārdiem “un atbalsta programmas ietvaros samaksāto iedzīvotāju ienākuma nodokli”.

12. Svītrot noteikumu 25.3 apakšpunktu.

13. Izteikt 27.punktu šādā redakcijā:

“27. Ja administrējošā iestāde konstatē, ka jaunuzņēmumam ir nepamatoti izmaksāts atbalsts, tai skaitā pārsniegts Komisijas regulas Nr. 1407/2013 3. panta 2. punktā noteiktais maksimālais *de minimis* atbalsta apmērs, tā uzdod jaunuzņēmumam nepamatoti izmaksāto atbalstu atmaksāt, kā arī, ja turpmāka atbalsta sniegšana saskaņā ar Komisijas regulu Nr. 1407/2013 nav iespējama, ierosina atcelt jaunuzņēmuma dalību atbalsta programmā. Jaunuzņēmumam ir pienākums 10 darbdienu laikā no attiecīga paziņojuma saņemšanas dienas atmaksāt administrējošajai iestādei nepamatoti izmaksāto atbalstu”

14. Izteikt 1.pielikumu jaunā redakcijā (1.pielikums);

15. Svītrot 2.pielikumu.

16. Izteikt 3.pielikumu jaunā redakcijā (2.pielikums);

Ministru prezidents M. Kučinskis

Ministru prezidenta biedrs,

ekonomikas ministrs A. Ašeradens

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs Ē. Eglītis

M.Ambrēna, 67013061

Madara.Ambrena@em.gov.lv